શશીકલાએ નછૂટકે પોતાના બીજા ટેકેદાર પલાનીસામીને સીએમ બનાવીને જેલમાં જવું પડ્યું. તે પછીય શશીકલાની મન્નારગુડી ગેન્ગ પક્ષ પર કબજો જમાવીને બેઠી હતી. તેણે ભત્રીજાને મહામંત્રી બનાવી દીધો હતો. પણ ધીમે ધીમે શશીકલાની પાંખ કાપી નાખવાનું શરૂ થયું હતું અને તે સીરીઝમાં જ આ સૌથી મોટા ગણાવાયેલા દરોડા પણ પડ્યા છે. હવે જોવાનું એ રહે છે કે આઇટી વિભાગ જેને સૌથી મોટા દરોડો ગણાવે છે તેનું મોટું મોટું પરિણામ શું આવે છે.